Tampere
Kuules veikko,
 Kuinka heikko
 Kosken kohina
 Myllästääpi laaksossa!

 Kulje vielä,
 Niin sä siellä
 Näet kaupungin,
 Pienosen ja kaunihin.

 Ihmistaito,
 Työ ja keino
 Tiensä löynnyt on
 Suojuksehen kuusiston.

 Tuoll’ on moinen
 Tehdas, toinen
 Tuolla mahtava –
 Työ on täällä ankara!

 Kosken jalo
 Veden valo
 Ihmis-apuna
 Liikuttaapi koneita. –

 Niinkuin hento
 Hieno neito,
 Tuossa kaupunki
 Kuohuloita katsovi.

 Tehdaspaikka
 Jalo, vaikka
 Nuori, mi on se?
 Se on tuttu Tampere!

A[ugust]. F[av]–én.

Lähde: Tampereen Sanomat 11.10.1882.

August Favén
Runot
Tampereen Sanomat
1882